Tamara Karsavina (t.v.) og Margot Fonteyn under innøvelse av *Le Spectre de la Rose*
**Margot Fonteyn** *de Arias* (født 18. mai 1919 i Reigate i Surrey i England, død 21. februar 1991 i Panama by i Panama) var en engelsk ballettdanser og moteskaper.

Liv og virke
------------

### Bakgrunn

Hun ble født Margaret Evelyn Hookham og ble kalt «Peggy». Faren var britisk; moren var halvt irsk og halvt brasiliansk. Hennes brasilianske bestefar var forretningsmannen Antonio Fontes. Svært tidlig tok hun og broren hennes en justert form av hans etternavn - «Fonteyn». En del av hennes barndom ble tilbrakt i Kina, der faren handlet med tobakk. Hun bodde i Tianjin og senere i Shanghai, og fikk danseundervisning der av en russisk emigrant. Etter at familien flyttet tilbake, gjorde hun audition for Vic-Wells Ballet (som senere ble Sadler-Wells og til slutt Royal Ballet).

### Ballett

Hun debuterte på scenen da hun var bare 15 år, som et snøfnugg i *Nøtteknekkeren*. Allerede som 16-åring var det mange som kommenterte hennes talent.[]

I 1939, da annen verdenskrig brøt ut, hadde hun allerede danset mange av de «klassiske» rollene: Odette/Odile i *Svanesjøen*, Giselle i *Giselle* og Aurora i *Tornerose*. Ikke minst hadde hun vært en stor inspirasjon for koreografen Frederick Ashton.[] Gjennom hele 2. verdenskrig reiste hun sammen med Royal Ballet.

Etter krigen danset hun blant annet rollene som Askepott, Chloe og Ildfuglen. Hennes status som internasjonal stjerne ble sikret etter en forestilling i New York City i 1949.[] Hun ble i 1956 utnevnt til kommandørdame av Order of the British Empire og derved adlet. Hun fikk derved rett til å føre tiltaleformen *dame* foran sitt navn. 

I 1956 giftet hun seg med Roberto de Arias. I 1960 gikk det rykter om at hun skulle pensjonere seg, men overraskende nok startet hennes største epoke i 1961, med et samarbeid med Rudolf Nurejev.

### Samarbeidet med Nurejev

Nurejev og Fonteyn debuterte 1. mars 1962 i *Giselle*. Det ble laget en del balletter til dem, som *Margueite* og *Armand*, og Kenneth Macmillians versjon av *Romeo og Julie*.

I 1967 ble paret arrestert på en fest i San Francisco da politiet kom for å lete etter illegale rusmidler.[] Paret lagde også filmer av *Svanesjøen*, *Romeo og Julie*, *Les Sylphides* og «slave pas de deux»-en fra *La Corsaire*.

I 1971 gjorde Fonteyn sin siste opptreden og flyttet til Panama for å bo sammen med sin mann. Roberto hadde blitt skutt av en politisk rival, og hun passet på ham til hans død i 1989. I 1979 fikk hun tittelen Prima Ballerina Assoluta av Royal Ballet.[] Mellom 1981 og 1990 var hun kansler ved University of Durham.

I 1991 døde Fonteyn av kreft.

Referanser
----------

1. 1 2   Encyclopædia Britannica Online, oppført som Dame Margot Fonteyn, Encyclopædia Britannica Online-ID biography/Margot-Fonteyn, besøkt 9. oktober 2017[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Munzinger Personen, oppført som Dame Margot Fonteyn, Munzinger IBA 00000004912, besøkt 9. oktober 2017[Hentet fra Wikidata]
4. ↑   Proleksis Encyclopedia, Proleksis enciklopedija ID 21778[Hentet fra Wikidata]
5. ↑   Roglo, Roglo person ID p=margaret;n=hookham, oppført som Margaret Hookham[Hentet fra Wikidata]
6. ↑  Obituary *Variety*, 25 February 1991.

Eksterne lenker
---------------

* (en) Margot Fonteyn – kategori av bilder, video eller lyd på Commons Rediger på Wikidata
* (en) Margot Fonteyn på Internet Movie Database Rediger på Wikidata

* (en) Margot Fonteyn hos The Movie Database Rediger på Wikidata

* (en) Margot Fonteyn hos Internet Broadway Database Rediger på Wikidata
* (en) Margot Fonteyn på Discogs Rediger på Wikidata

  

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Deutsche Biographie **·** Encyclopædia Universalis **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** BNE **·** CiNii **·** BBC Things **·** Munzinger (iba) **·** Discogs
 |